עלמה דויטשר

עלמה אליזבת דויטשר (באנגלית: Alma Elizabeth Deutscher; נולדה ב-19 בפברואר 2005) היא מוזיקאית, מנצחת, מלחינה, פסנתרנית וכנרת יהודייה בריטית, ילדת פלא בתחום המוזיקה הקלאסית.

==קורות חיים==
עלמה נולדה באוקספורד, והיא בתם של ג'ייני דויטשר (לבית סְטִין), חוקרת ספרות בריטית, והבלשן הישראלי-בריטי גיא דויטשר. לדברי אביה, כבר בגיל שנתיים ידעה לזהות את התווים בפסנתר. ביום הולדתה השלישי קנה לה אביה כינור קטן כצעצוע, והיא ניסתה לנגן עליו במשך ימים ארוכים. בשל כך החליטו הוריה לשכור לה מורה ללימודי הנגינה, ולאחר כשנה כבר ניגנה את הסונאטות של גאורג פרידריך הנדל.

דויטשר מנגנת בפסנתר ובכינור מגיל שלוש, והחלה לחבר מוזיקה כבר בגיל ארבע. היא מתחנכת בחינוך ביתי, ואת הבקרים היא מקדישה לנגינה ולהלחנה. בגיל 6 הלחינה את הסונאטה הראשונה שלה. בגיל 7 חיברה אופרה קצרה המבוססת על הסיפור "מטאטא החלומות" מאת ניל גיימן. האופרה הוגשה לתחרות המנוהלת על ידי האופרה האנגלית הלאומית, וזכתה להערכה רבה. בקונצרט הסיום בפסטיבל קול המוסיקה בגליל העליון שהתקיים בישראל באוגוסט 2013, הוצגה האופרה בביצוע ובתרגום בעברית.

דויטשר הופיעה בקונצרטים בממלכה המאוחדת, באיטליה ובגרמניה. היא ניגנה לפני נשיא מדינת ישראל שמעון פרס במשכנו בירושלים, והופיעה במסגרת הקורס לכנרים צעירים בקשת אילון. בינואר 2013 נערך קונצרט מיצירותיה במוזיאון מנדלסון בברלין. באוגוסט 2013 השתתפה בנגינת רביעיית מיתרים מפרי עטה בפסטיבל המוזיקה של קרנס-מונטנה בשווייץ.

ב-2013 כתבה אופרה המבוססת על סיפורה של סינדרלה, שהועלתה ב-2015 בפסטיבל ימי המוסיקה בגליל העליון, ויצא אלבומה הראשון עם שש מיצירותיה.

לאחרונה החלה ללמוד גם ניצוח.

דויטשר דוברת אנגלית, גרמנית ועברית. היא התגוררה עם הוריה ואחותה בעיר דורקינג שבמחוז סארי, הממלכה המאוחדת. כיום היא מתגוררת בווינה, אוסטריה.

באוקטובר 2023 הקדישה את הפרק השני ביצירתה "קונצ'רטו לפסנתר ולתזמורת במי במול מז'ור" לנרצחים בעוטף עזה במהלך מתקפת הפתע על ישראל (2023), פרק זה הולחן והוקדש במקור לזכרה של סבתה שהתגוררה בישראל<ref></ref>.

==מיצירותיה==
* סונאטה במי במול מז'ור מאת עלמה דויטשר (בת 6, חוברה באוקטובר 2011)
* אנדנטה לכינור מאת עלמה דויטשר (בת 6)
* רונדינו במי במול מז'ור לכינור מאת עלמה דויטשר (בת 7) ובביצועה
* "מטאטא החלומות", אופרה קצרה, מאת עלמה דויטשר, בת 7 (חוברה ביולי 2012). הועלתה ב-2013 בפסטיבל קול המוזיקה בגליל העליון בבימויה של יוליה פבזנר.
* "נשף בנות הים", לתזמורת, מאת עלמה דויטשר. הושמעה בסדרת "הפילהרמונית לילדים" ב-1 ביוני 2015, בלוויית איורים מעשה ידי המלחינה.
* "סינדרלה", אופרה קאמרית שהועלתה בפסטיבל קול המוסיקה בגליל העליון בקיץ 2015 בבימויה של יוליה פבזנר.
* ״הלילה שלפני חג המולד״, למילים של ס. מור. לבריטון (תומאס המפסון) ופסנתר. הגרסה הראשונה הופיעה ביוטיוב עם אחותה הלן (2013–2018)
* עיבוד לפסנתר של רביעיית מיתרים בלה מינור (2013)
*קונצ'רטו לכינור ולתזמורת בסול מינור (2014)<ref name=":0"></ref>
*קונצ'רטו לפסנתר ולתזמורת במי במול מז'ור (2015)<ref name=":0" />.
* ואלס הסירנות.

==קישורים חיצוניים==

* 

* [http://www.youtube.com/user/AlmaDeutscher ערוץ היוטיוב הרשמי של עלמה דויטשר] 
* [https://www.almadeutscher.com/compositions רשימת היצירות שהלחינה עלמה דויטשר] באתר הרשמי של המלחינה 
* [http://www.dailymail.co.uk/news/article-2218844/The-Mozart-Alma-Deutscher-7-play-piano-cello-beautifully-written-opera.html Is she the next Mozart? Meet the girl who can play piano and violin beautifully and has even written an opera... at the age of SEVEN], באתר הדיילי מייל
* [https://web.archive.org/web/20121027065727/http://video.msnbc.msn.com/nbc-news/49406550 כתבה אודות דויטשר], באתר NBC News
* 
* [http://youtu.be/IGn0tHD_L-U "רק בת 7: הכירו את "מוצרט הקטנה"], כתבה וראיון בחדשות ערוץ 2
* [http://www.youtube.com/watch?v=Jvr3C-zbHjU&feature=share&list=PLD061037FA671B879 Nokia ringtone joke - composed by Alma Deutscher (7), October 2012], באתר יוטיוב
* [https://web.archive.org/web/20131112164836/http://www.ellentv.com/2013/10/30/alma-deutscher-8-year-old-music-prodigy/ ראיון והופעה ב-The Ellen DeGeneres Show], 30 באוקטובר 2013, לוס אנג'לס. [http://www.youtube.com/watch?v=aO6Tl2y3-54&feature=share&list=PLWGPizxKI7i4ZKVSAwgYyudKqlQdNMhda קטע נוסף בפסנתר].
* 
* 
* 
* 
* 
* 

==הערות שוליים==

קטגוריה:ילדי פלא במוזיקה קלאסית
קטגוריה:כנריות בריטיות
קטגוריה:כנרים יהודים בריטים
קטגוריה:מנצחות בריטיות
קטגוריה:מוזיקאיות בריטיות
קטגוריה:מוזיקאיות יהודיות
קטגוריה:מוזיקאים יהודים בריטים
קטגוריה:מלחינות בריטיות
קטגוריה:מלחינות יהודיות
קטגוריה:מלחינים יהודים בריטים
קטגוריה:נגנים יהודים בריטים
קטגוריה:פסנתרניות בריטיות
קטגוריה:פסנתרנים יהודים בריטים
קטגוריה:כנרים אנגלים
קטגוריה:מוזיקאים אנגלים
קטגוריה:מוזיקאיות אנגליות
קטגוריה:בריטיות שנולדו ב-2005
קטגוריה:בריטים שנולדו ב-2005